fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi sv fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Jokainen päivä on vauvan päivä - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Vauvan päivää vietetään 28.9., tänä vuonna toista kertaa. VauvaSuomi ry ja yhteistyötahot haluavat kiinnittää huomion vauvan näkökulmaan ja vauvaystävälliseen yhteiskuntaan.
Suomea pidetään yhtenä perheystävällisimmistä maista: Olemmehan niiden maiden joukossa, joissa äitiys- ja imeväiskuolleisuus ovat maailman alhaisimpia, meillä on maailmankuulu äitiyspakkaus ja perhevapaat sekä ainutlaatuiset universaalit äitiys- ja lastenneuvolapalvelut.
Millaista on vauvan erityisyys ja miten sitä voitaisiin tukea nykyistä paremmin?
Vauva tuo mukanaan iloa ja vastuuta
Vauva ei koskaan itke ärsyttääkseen vanhempiaan, vaan ilmaisee itkulla omia tarpeitaan. Itkuun vastaaminen on tärkeää, koska silloin vauva oppii, että hänen tarpeitaan kuunnellaan ja niihin myös vastataan.
Vauvan kannalta voimavarainen ja hyvin levännyt vanhempi on turvallisempi kuin huonossa hapessa oleva ja uupunut vanhempi. Vauva on taitava aistimaan hoitavan henkilön mielialan ja perheen tunneilmapiirin.
Vanhemman tyyneys ja rauhallisuus sekä turvalliset otteet ovat vauvalle tärkeitä.
Vastasyntyneen kannalta keskeisiä ovat turvalliset ja hänestä huolehtivat aikuiset: äiti, isä, vanhemmat ja muut huoltajat. Molempien vanhempien osallistuminen vauvan hoitoon omalla tavallaan tukee lapsen kehitystä. Aktiivinen vanhemmuus alusta alkaen tekee mahdolliseksi sen, että vanhemmat voivat yhdessä hoitaa vauvaa ja myös vuorotella hoidossa.
Vastasyntynyt kiintyy häntä hoitavaan vanhempaan tai vanhempiin ja oppii muun muassa tuntemaan äänet, kasvot, ilmeet, tuoksut ja erilaiset käsittelytavat.
Varhainen vuorovaikutus on tärkeää
Vauvan ensimmäinen hymy vahvistaa yhteyttä vauvan ja hoitavan aikuisen välillä. Katsekontakti ja läheisyys ovat tärkeitä. Vauva pitää siitä, että hänen kanssaan jutellaan tai leperrellään.
Vauvan tunnetaitojen oppimista edistää, kun hänen tunteitaan sanoitetaan, esimerkiksi näin: ”Nyt sinua vähän harmittaa, kun kovan pakkasen vuoksi pitää pukea villapuku toppapuvun alle. Ei hätää, pääset pian vaunuihin ja ulos.”
Vauva pitää hassuttelusta, loruttelusta ja siitä, että hänelle lauletaan ja luetaan. Hän myös hyötyy siitä, että hänet otetaan mukaan kaikenlaiseen tekemiseen.
Vauvalle on tärkeää saada nälkä tyydytettyä mahdollisimman nopeasti. Nopea tarpeiden tyydyttäminen tukee perusturvallisuuden kehittymistä.
Vauvan ruokintatilanne on tärkeä tilanne: hän saa olla lähellä ja vuorovaikutuksessa häntä hoitavan aikuisen kanssa.
Vauvan tulee saada ruokaa ihan missä vain nälän niin vaatiessa. Likainen tila ei kuitenkaan ole paras mahdollinen paikka imeväisikäisen ruokintaan. Vauvan ruokinta julkisissa tiloissa on mitä luonnollisin asia.
Vauvan hoidossa kannattaa vuorotella
Vastasyntynyt nukkuu ensimmäisinä kuukausina paljon. Turvallisin nukkumapaikka hänelle on omassa sängyssä, samassa huoneessa vanhempiensa kanssa.  Tämä järjestely helpottaa vauvan tarpeisiin vastaamista yöllä. Ruokinnan jälkeen vauva laitetaan takaisin nukkumaan omaan sänkyynsä.
Vanhempien kannattaa välillä vuorotella vauvan hoidossa yöllä, jotta toinen vanhempi voi välillä levätä. Isä voi esimerkiksi vaihtaa vaipan ja tuoda vauvan imemään.
Vauva kannattaa totutella iltarutiineihin alusta alkaen, jolloin nukkumaanmenoa edeltävä aika rauhoitetaan suuremmilta virikkeiltä ja kirkkailta valoilta.
Vastasyntyneelle ensimmäinen ikävuosi on kiihkeän kasvun ja kehittymisen aikaa. Vauvan kehitystä ei kannata verrata muihin saman ikäisiin, vaan pelkästään suhteessa vauvan omaan kehitykseen.
Ylipäätään lapsi nauttii siitä, että hänen saavutuksistaan iloitaan. Kasvaessaan lapsi tarvitsee rakkauden lisäksi myös rajoja. Hän haluaa olla mukana kaikessa, on utelias ja kokeilee rajojaan.
Lapsen turvallisuus on aikuisten vastuulla ja kodin turvallisuutta tulee tarkastella lapsen näkökulmasta.
Lapsen ensimmäinen ikävuosi on vanhemmille vaativa
Vauva on riippuvainen hoitavista aikuisista. Vauva ja vanhemmat hyötyvät apua tarjoavista läheisistä ja muista turvallisista aikuisista esimerkiksi silloin kun vanhempien on saatava levätä.
Yksin lasta kasvattavalle turvaverkosto on elintärkeä.
Vauvaa ei saa koskaan ravistaa, vaikka pinnan menettäminen olisi lähellä. Kannattaa laskea kymmeneen ja viedä vauva omaan sänkyynsä sekä välittömästi keskustella kiukun tuntemuksista kumppanin tai muun luottohenkilön kanssa.
Päihtynyt hoitaja ei ole vauvan kannalta turvallinen. Vauvan mielestä päihtynyt tuoksuu erilaiselta ja käyttäytyy oudosti. Näiden syiden vuoksi päihteiden käytöstä tulee pidättäytyä vauvaperheen vaiheessa vauvan läsnä ollessa.
Vauva- ja perhemyönteisessä yhteiskunnassa koko yhteisö kasvattaa ja pitää huolta pienimmistään ja myös heitä hoitavista aikuisista.  Vauvaperheen vaiheessa ja myöhemminkin koko perhe hyötyy erityisesti vanhemmuuden ja parisuhteen tuesta.
Tuovi Hakulinen forskningschef Kunskapsledning och medskapande, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.